Jeløy Glassverk

Jeløy Glassverk var et foretak som ble oppretta i januar 1898 i Østfold. Verket ble i likhet Moss Glassverk og Geijerfors Glassverk initiert av opphevelsen av mellomriksloven i 1897 og det påfølgende bortfallet av svensk glass fra det norske markedet. Driften ble startet våren 1899 med 7 verksteder i drift. Produksjonen bestod av småglass, husholdningsglass og lampeglass i en klar glassmasse, og det var også minst èn glassliper ansatt for å slipe glass. Selskapet gikk konkurs våren 1900, men ble solgt til nye eiere som dannet Jeløy Nye Glasverk. I 1902 ble det i tillegg bygget en ovn til flasker i hvitglass (klart glass). Verket gikk konkurs i 1903.

Verket hadde adresse Verftsgata 4a, og lå i kvartalet mellom dagens Verftsgata og Øisteins gate. Fabrikkpipen var fremdeles bevart på et flyfoto fra siste halvdel av 1930-tallet.

Referanser 

Norske glassverk
Selskaper etablert i 1898
Selskaper opphørt i 1902
1898 i Norge
1902 i Norge
Moss' historie
Næringsliv i Moss